Լեոնիդ Ֆեդուն

Լեոնիդ Առնոլդովիչ Ֆեդուն (, ), ռուս գործարար, միլիարդատեր, Լուկօյլ ռուսական նավթային ընկերության հիմնական բաժնետեր, նույն ընկերության նախկին փոխնախագահ։ 2004 թվականից մինչև 2022 թվականի օգոստոսը նրան է պատկանել ընկերության բաժնետոմսերի 32,7%-ը։

Լեոնիդ Ֆեդունը եղել է «Սպարտակ» ֆուտբոլային ակումբի ղեկավարը, ինչպես նաև տնօրենների խորհրդի նախագահը։

Վագիտ Ալեքպերովի գործընկերն է, ունի Կիպրոսի քաղաքացիություն։

Կենսագրություն 
Լեոնիդ Ֆեդունը ծնվել է Կիևում, 1956 թվականին։ 1972 թվականին ավարտել է Բայկոնուրի թիվ 1 դպրոցը։ 1977 թվականին ավարտել է Ռոստովի բարձրագույն ռազմական հրամանատարական դպրոցի ռազմաքաղաքական ֆակուլտետը։ 1984 թվականին ավարտել է Ձերժինսկու անվան զինվորական ակադեմիայի ասպիրանտուրան, որտեղ մնացել է դասավանդելու համար։ 1984 թվականին պաշտպանել է իր թեզը փիլիսոփայական գիտությունների թեկնածուի գիտական ​​աստիճանի համա՝ «Զինվորների հանրային կարծիքը որպես համազգային պետության բանակի ոգին ամրապնդելու գործոն» թեմայով։ 1984-1992 թվականներին սոցիոլոգիա է դասավանդել նույն ակադեմիայում։ Ստացել է գնդապետի զինվորական կոչում։

1993 թվականին ավարտել է սեփականաշնորհման և ձեռներեցության բարձրագույն դպրոցը, 1995 թվականից հանդիսանում է Ռուսաստանի բնական գիտությունների ակադեմիայի անդամ։

Գործունեություն

Կարիերան Լուկօյլում 
Լեոնիդ Ֆեդունը Լուկօյլի ապագա նախագահ Վագիտ Ալեքպերովին հանդիպել է 1987 թվականին, վերջինս դասախոսություններ է կարդացել Կոգալիմի նավթագործների համար։ 1991 թվականից մասնակցել է «Լուկօյլ» կոնցեռնի ստեղծմանը։ 1994 թվականի մարտի 13-ին նրան առաջարկվել է «Լուկօյլ» ՓԲԸ-ի փոխնախագահի պաշտոնը։ Նոր պաշտոնում նա կենտրոնացել է ընկերության ռազմավարական զարգացման ուղղության վրա։ Եղել է ընկերության ռազմավարական զարգացման և ներդրումային վերլուծության գլխավոր վարչության ղեկավարը և ինչպես նաև հանդիսացել է ընկերության տնօրենների խորհրդի անդամ։ 2022 թվականի հունիսի 27-ին 25 տարվա աշխատանքից հետո նա լքել է ընկերությունը։ Միաժամանակ գործարարը հանդիսացել է ընկերության բաժնետեր։

«Սպարտակ» ակումբի սեփականատեր 
2004 թվականին Ֆեդունը ձեռք է բերել ռուսական «Սպարտակ» ֆուտբոլային ակումբի վերահսկիչ փաթեթը։ Ըստ լրատվամիջոցների՝ նա ակումբը գնել է 50-70 միլիոն դոլարով։ Այն պահից, երբ Ֆեդունը դարձավ ակումբի ղեկավար, Սպարտակը մեկ անգամ դարձել է Ռուսաստանի չեմպիոն, Ռուսաստանի գավաթակիր և Ռուսաստանի սուպերգավաթակիր, վեց անգամ նվաճեց Ռուսաստանի ֆուտբոլի առաջնության վեցակի արծաթե և բրոնզե մեդալակիր։ Ակումբը նաև չորս անգամ Չեմպիոնների լիգայի ուղեգիր է նվաճել։

2019 թվականի հունվարին տեղեկություն է հայտնվել, որ Վագիտ Ալեքպերովը «Սպարտակ» ֆուտբոլային ակումբի փաստացի սեփականատերն է, նրա մասնաբաժինը ակումբի բաժնետոմսերում կազմում է 36,7%։

2022 թվականի օգոստոսի 22-ին «Լուկօյլը» հայտարարել է «Սպարտակի» 100% բաժնետոմսերի ձեռքբերման մասին և հայտարարել է, որ Ֆեդունը հրաժարական է տվել ակումբի նախագահի, անդամի և տնօրենների խորհրդի նախագահի պաշտոնից։

Մրցանակներ 
Լեոնիդ Ֆեդունը բազմիցս արժանացել է պետական ​​և կորպորատիվ մրցանակների և գովասանագրերի, այդ թվում՝

Պետական 
ԽՍՀՄ և Ռուսաստանի Դաշնության պաշտպանության նախարարության մեդալներ
Ռուսաստանի Դաշնության էներգետիկայի նախարարության պատվավոր դիպլոմ (2000 թ.)
Պատվո շքանշան (2006)
«Հայրենիքին մատուցած ծառայությունների համար» IV աստիճանի շքանշան (2012 թ.)
Ռուսաստանի Դաշնության Նախագահի երախտագիտությունը (2017) - մշակույթի զարգացման գործում ունեցած վաստակի, ստեղծագործական և մարդասիրական կարևոր միջոցառումների նախապատրաստման և անցկացման գործում ունեցած մեծ ավանդի համար
«Հայրենիքին մատուցած ծառայությունների համար» III աստիճանի շքանշան (2020)

Ընտանիք 
Հայրը՝ Առնոլդ Անտոնովիչ Ֆեդուն (1928-2021), եղել է ԽՍՀՄ ժողովրդական բժիշկ, ռազմավարական հրթիռային ուժերի նախկին գլխավոր վիրաբույժ, բուժծառայության գնդապետ։

Կրտսեր եղբայրը՝ Անդրեյ Ֆեդուն (ծնված 1962 թ.), եղել է «Սպարտակ» մարզադաշտ ՍՊԸ-ի տնօրենների խորհրդի անդամ և գլխավոր տնօրեն, նախկին ռազմական բժիշկ, բուժծառայության գնդապետ։

Ֆեդունն ամուսնացած է եղել երկու անգամ․ առաջին կնոջից՝ Մարինայից ունի երկու երեխա՝ դուստր և որդի։ Նրա երկրորդ կինը մոդել Զարեմա Սալիխովան է, որից ծնվել է երեք որդի և մեկ դուստր։

Կարողություն 
Ըստ «Ֆորբս» ամերիկյան ֆինանսատնտեսական ամսագրի՝ Լեոնիդ Ֆեդունը 6,3 միլիարդ դոլար անձնական կարողությամբ 2017 թվականին զբաղեցրել է 22-րդ տեղը Ռուսաստանի 200 ամենահարուստ գործարարների ցանկում։ Լեոնիդ Ֆեդունը քննադատաբար է արտահայտվել «Ֆորբս» ամսագրի վարկանիշի մասին․ 2004 թվականին ձեռնարկատերը առաջին անգամ հայտնվել է որ ոչ բոլոր բաժնետոմսերը, որոնք նա անվանապես տնօրինում է, իրականում իր սեփականությունն են, և որ դրանք հաճախ պատկանում են այլ մարդկանց։

2018 թվականին Լեոնիդ Ֆեդունի անունն ընդգրկվել է ԱՄՆ Կրեմլի զեկույցում։

Ռուսաստանի ամենահարուստ գործարարների ցանկում, որը հրապարակվել է 2021 թվականի ապրիլին «Ֆորբս» ամսագրի կողմից, Լեոնիդ Ֆեդունը 11,1 միլիարդ դոլար կարողությամբ զբաղեցրել է 16-րդ տեղը։ Վերջին մեկ տարվա ընթացքում նրա կարողությունն աճել է 4,8 միլիարդ դոլարով.

«Ֆորբս» ամսագրի նախորդ գնահատականները՝ 17․03․2021-ի դրությամբ

։

Ծանոթագրություններ

Արտաքին հղումներ 
 «Сказала Федуну: Ларссон не заиграет — три года не дари мне подарки». Первое интервью Заремы Салиховой о «Спартаке»
 Принципы Леонида Федуна

Ռուս գործարարներ
Ռուսաստանի «Հայրենիքին մատուցած ծառայությունների համար» շքանշանակիրներ
Գործարարներ
Փիլիսոփայական գիտությունների թեկնածուներ
Բիզնեսի կառավարիչներ